CELEX: 62013CN0579
Language: sk
Date: 2013-11-15 00:00:00
Title: Vec C-579/13: Návrh na začatie prejudiciálneho konania, ktorý podal Centrale Raad van Beroep (Holandsko) 15. novembra 2013 — P/Commissie Sociale Zekerheid Breda, S/College van Burgemeester en Wethouders van de gemeente Amstelveen

25.1.2014   
            
            
               SK
            
            
               Úradný vestník Európskej únie
            
            
               C 24/8
            
         Návrh na začatie prejudiciálneho konania, ktorý podal Centrale Raad van Beroep (Holandsko) 15. novembra 2013 — P/Commissie Sociale Zekerheid Breda, S/College van Burgemeester en Wethouders van de gemeente Amstelveen
   (Vec C-579/13)
   2014/C 24/14
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Centrale Raad van Beroep
   
      Účastníci konania pred vnútroštátnym súdom
   
   
      Odvolateľka: P
   
      Odporca: Commissie Sociale Zekerheid Breda
   a
   
      Odvolateľka: S
   
      Odporca: College van Burgemeester en Wethouders van de gemeente Amstelveen
   
      Prejudiciálne otázky
   
   
               1.
            
            
               Majú sa zmysel a účel smernice 2003/109/ES (1), prípadne jej článok 5 ods. 2 a/alebo článok 11 ods. 1 vykladať v tom zmysle, že uloženie integračnej povinnosti spojené s hrozbou pokuty, ktoré je upravené vo vnútroštátnom práve, je v prípade štátnych príslušníkov tretích krajín, ktorí majú postavenie osôb s dlhodobým pobytom, nezlučiteľné s touto smernicou?
            
         
               2.
            
            
               Je pre odpoveď na prvú otázku relevantné, či bola integračná povinnosť uložená skôr, ako bolo priznané postavenie osoby s dlhodobým pobytom?
            
         
      (1)  Smernica Rady 2003/109/ES z 25. novembra 2003 o právnom postavení štátnych príslušníkov tretích krajín, ktoré sú osobami s dlhodobým pobytom (Ú. v EÚ L 16, 2004, s. 44; Mim. vyd.19/006, s. 272).